
讙讬讟讬谉 谞讘 注"讘 - 驻讬专讜砖 砖讟讬讬谞讝诇抓

讚讗转讜 诇诪讬诪专 诇讛讜 [砖讬讘讜讗讜 讛诪讜讻专讬诐 诇讜诪专 诇讛诐]: 谞砖专驻讜 讞讬讟讻诐 讘注诇讬讬讛, 砖讗诐 转讗专注 砖专讬驻讛 诇讗 讬砖转讚诇讜 讛诪讜讻专讬诐 诇讛爪讬诇 讗转 讛转讘讜讗讛, 砖讛专讬 讻讘专 拽讬讘诇讜 讗转 讛讻住祝 注讘讜专讛 讜讛讬讗 诪注转讛 拽谞讬讬谞诐 砖诇 讛讬转讜诪讬诐.


讬讛讘讬 诇讛讜 讝讜讝讬 诇讬转诪讬 讗驻讬专讬 [谞转谞讜 诇讛诐 讛拽讜谞讬诐 讻住祝 诇讬转讜诪讬诐 注讘讜专 驻讬专讜转], 讗诐 讗讬讬拽专 [讛转讬讬拽专讜] 讛驻讬专讜转 鈥� 诇讗 讬讛讗 讻讞 讛讚讬讜讟 讞诪讜专 诪讛拽讚砖 讜讬讻讜诇讬诐 讛讬转讜诪讬诐 诇讞讝讜专 讘讛诐, 讻讬讜谉 砖诇讗 讛讬转讛 诪砖讬讻讛, 讗诐 讝讜诇 [讛讜讝诇讜] 讛驻讬专讜转 鈥� 住讘讜专 诪讬谞讛 [住讘专讜, 专爪讜 诇讜诪专] 讛讬讬谞讜 [讝讛讜] 砖讗诪专 专讘 讞谞讬诇讗讬 讘专 讗讬讚讬 砖拽谞讬谉 讛讬转讜诪讬诐 讘讻住祝, 讜讗讬谉 讛拽讜谞讬诐 讬讻讜诇讬诐 诇讞讝讜专 讘讛诐.


讗诪专 诇讛讜 [诇讛诐] 专讘 砖讬砖讗 讘专讬讛 [讘谞讜] 砖诇 专讘 讗讬讚讬: 讛讗 [讝讜] 专注讛 讛讜讗 诇讚讬讚讛讜 [讘砖讘讬诇诐], 讚讝诪谞讬谉 讚诪爪讟专讻讬 诇讝讜讝讬, 讜诇讬讻讗 讚讬讛讬讘 诇讛讜 注讚 讚讬讛讘讬 诇讛讜 驻讬专讬 [砖驻注诪讬诐 砖讛诐 爪专讬讻讬诐 诇讻住祝 讜讗讬谉, 诇讗 讬讛讬讛, 诪讬 砖讬讬转谉 诇讛诐 注讚 砖讬转谞讜 诇讛诐 讘驻讜注诇 驻讬专讜转].


讗 讗诪专 专讘 讗砖讬: 讗谞讗 [讗谞讬] 讜专讘 讻讛谞讗 讞转诪讬谞谉 讗砖讟专讗 讚讗讬诪讬讛 [讞转诪谞讜 注诇 砖讟专 砖诇 讗讬诪讜] 砖诇 讝注讬专讗 讬转诪讗 [讛讬转讜诐], 砖讛讬转讛 讗驻讜讟专讜驻讜住 砖诇讜, 讚诪讝讘谞讗 讗专注讗 [砖诪讻专讛 拽专拽注] 诇爪讜专讱 转砖诇讜诐 讻专讙讗 (诪住 讛拽专拽注) 讘诇讗 砖拽讚诪讛 诇讻讱 讗讻专讝转讗 [讛讻专讝讛]. 讜讛讜转专 诇讛 诇注砖讜转 讻谉, 诪砖讜诐 讚讗诪专讬 谞讛专讚注讬 [砖讻讱 讗诪专讜 讞讻诪讬 谞讛专讚注讗]: 诇讻专讙讗, 讜诇诪讝讜谞讬 [讜诇诪讝讜谞讜转] 砖诪驻专谞住讬诐 讗转 讛讘谞讬诐 诪谞讻住讬 讛诪转, 讜诇拽讘讜专讛 砖诇 讛诪转 鈥� 诪讝讘谞讬谞谉 [诪讜讻专讬诐 讗谞讜] 讗转 谞讻住讬 讛讬转讜诪讬诐 讘诇讗 讗讻专讝转讗 [讛讻专讝讛]. 讻讬 讻专讙讬诇 谞讻住讬 讬转讜诪讬诐 谞诪讻专讬诐 专拽 讗讞专讬 讛讻专讝讛 驻讜诪讘讬转 诪专讗砖, 讻讚讬 诇拽讘诇 讗转 讛诪讞讬专 讛讙讘讜讛 讘讬讜转专, 讜讗讬诇讜 讻讗谉, 砖讬砖 爪讜专讱 讚讞讜祝 讘诪讝讜诪谞讬诐, 讛转讬专讜 诇诪讻讜专 讗祝 讘诇讗 讛讻专讝讛.


 诪住讜驻专:  注诪专诐 爪讘注讗 [讛爪讘注] 讗驻讜讟专讜驻讗 讚讬转诪讬 讛讜讛 [讗驻讜讟专讜驻讜住 砖诇 讬转讜诪讬诐 讛讬讛], 讗转讜 [讘讗讜] 讛拽专讜讘讬诐 砖诇 讛讬转讜诪讬诐 诇拽诪讬讛 [诇驻谞讬] 专讘 谞讞诪谉, 讗诪专讬 诇讬讛 [讗诪专讜 诇讜]: 拽讗 诇讘讬砖 讜诪讻住讬 诪讬转诪讬 [讛专讬讛讜 诇讜讘砖 讜诪转讻住讛 诪谞讻住讬 讛讬转讜诪讬诐]! 讗诪专 诇讛讜 [诇讛诐]: 砖诪讗 讛讜讗 注讜砖讛 讝讗转 讻讬 讛讬讻讬 讚诇讬砖转诪注谉 诪讬诇讬讛 [讻讚讬 砖讬讬砖诪注讜 讚讘专讬讜] 砖诪转诇讘砖 讬驻讛 注诇 讞砖讘讜谞诐 诪砖讜诐 砖讛讜讗 爪专讬讱 诇讟驻诇 讘谞讻住讬讛诐, 讜讗诐 讬讬专讗讛 讻讗讚诐 注谞讬 诇讗 讬砖讬诪讜 诇讘 讗诇讬讜.


 讗诪专讜 诇讜: 拽讗讻讬诇 讜砖转讬 诪讚讬讚讛讜, 讜诇讗 讗诪讜讚 [讛专讬讛讜 讗讜讻诇 讜砖讜转讛 诪砖诇讛诐 讜讗讬谞讜 注砖讬专 诪住驻讬拽] 砖讬讻讜诇 诇讛讜爪讬讗 住讻讜诪讬诐 讻讗诇讛 诪砖诇 注爪诪讜! 讗诪专 诇讛诐: 讗讬诪讜专 [讗诪讜专] 讗讜诇讬 诪爪讬讗讛 讗砖讻讞 [诪爪讗], 讜诪砖讜诐 讻讱 讬讻讜诇 诇讛专砖讜转 诇注爪诪讜 诇讞讬讜转 讘专讜讜讞讛. 讗诪专讜 诇讜: 讜讛讗 拽讗 [讜讛专讬 讛讜讗] 诪驻住讬讚, 砖讙讜专诐 讛驻住讚讬诐 诇谞讻住讬 讛讬转讜诪讬诐! 讗诪专 诇讛讜 [诇讛诐] 专讘 谞讞诪谉: 讗讬讬转讜 [讛讘讬讗讜] 诇讬 住讛讚讬 [注讚讬诐] 砖讛讜讗 诪驻住讬讚 讜讗讬住诇拽讬谞讬讛 [讜讗住诇拽 讗讜转讜] 诪讗驻讜讟专讜驻住讜转讜, 砖讻讱 讗诪专 专讘 讛讜谞讗 讞讘专讬谉 [讞讘专谞讜] 诪砖诪讬讛 [诪砖诪讜] 砖诇 专讘: 讗驻讜讟专讜驻讜住 砖诪驻住讬讚 讗转 谞讻住讬 讛讬转讜诪讬诐 诪住诇拽讬谞谉 诇讬讛 [诪住诇拽讬诐 讗谞讜 讗讜转讜]. 讚讗讬转诪专 [砖谞讗诪专]: 讗驻讜讟专讜驻讗 [讗驻讜讟专讜驻讜住] 砖诪驻住讬讚, 专讘 讛讜谞讗 讗诪专 讘砖诐 专讘: 诪住诇拽讬谞谉 诇讬讛 [诪住诇拽讬诐 讗谞讜 讗讜转讜], 讚讘讬 [讛讞讻诪讬诐 诪讘讬转 诪讚专砖讜] 砖诇 专' 砖讬诇讗 讗诪专讬 [讗讜诪专讬诐]: 诇讗 诪住诇拽讬谞谉 诇讬讛 [讗讬谉 讗谞讜 诪住诇拽讬诐 讗讜转讜]. 讜诪住讻诪讬诐: 讜讛诇讻转讗 [讜讛诇讻讛 讛讬讗]: 诪住诇拽讬谞谉 诇讬讛 [诪住诇拽讬诐 讗谞讜 讗讜转讜].


讘 砖谞讬谞讜 讘诪砖谞讛 砖讗驻讜讟专讜驻讜住 砖诪讬谞讛讜 讗讘讬 讬转讜诪讬诐 鈥� 讬砖讘注. 讜诪住讘讬专讬诐: 诪讗讬 讟注诪讗 [诪讛 讟注诐] 讛讚讘专? 鈥� 讗讬 诇讗讜 讚讗讬转 诇讬讛 [讗诐 诇讗 砖讛讬转讛 诇讜], 诇讗驻讜讟专讜驻讜住, 讛谞讗讛 诪讬谞讬讛 [诪诪谞讜], 诪讗讘讬讛诐 讘讞讬讬讜 诇讗 讛讜讛 诇讬讛 [讛讬讛 谞注砖讛] 讗驻讜讟专讜驻讜住 诇讘谞讬讜, 讜诪砖讜诐 讞讜讘转 砖讘讜注讛 砖讬讟讬诇讜 注诇讬讜 讘讬转 讚讬谉 讘注转讬讚 诇讗 讗转讬 诇讗诪谞讜注讬 [讬讘讜讗 诇讛讬诪谞注] 诪诇讛讬讜转  讗驻讜讟专讜驻讜住.


讙 注讜讚 砖谞讬谞讜 讘诪砖谞讛: 诪讬谞讜讛讜 讘讬转 讚讬谉 鈥� 诇讗 讬砖讘注. 讜讟注诪讜 砖诇 讚讘专: 诪诇转讗 讘注诇诪讗 [讚讘专, 讟讜讘讛, 讘诇讘讚] 讛讜讗 讚注讘讬讚 诇讘讬 讚讬谞讗 [砖注讜砖讛 诇讘讬转 讛讚讬谉], 讜讗讬 专诪讬转 注诇讬讛 [讜讗诐 转讟讬诇 注诇讬讜] 讙诐 讞讜讘转 砖讘讜注讛 讗转讬 诇讗诪谞讜注讬 [讬讘讜讗 诇讛讬诪谞注] 诪诇讛讬讜转 讗驻讜讟专讜驻讜住 讜讗讬砖 诇讗 讬专爪讛 讘讝讛, 讜谞诪爪讗讬诐 讛讬转讜诪讬诐 谞讬讝讜拽讬诐.


讚 注讜讚 砖谞讬谞讜 讘诪砖谞讛: 讗讘讗 砖讗讜诇 讗讜诪专: 讞讬诇讜祝 讛讚讘专讬诐. 讜诪讘专专讬诐 讗转 讚注转讜: 诪讗讬 讟注诪讗 [诪讛 讟注诐] 讛讚讘专 砖讗诐 诪讬谞讜讛讜 讘讬转 讚讬谉 鈥� 讬砖讘注? 鈥� 讘讛讛讬讗 [讘讗讜转讛] 讛谞讗讛 砖讬砖 诇讜 讚拽讗 谞驻讬拽 注诇讬讛 拽诇讗 讚讗讬谞讬砖 诪讛讬诪谞讗 [砖讬讜爪讗 注诇讬讜 拽讜诇, 砖诐, 砖讗讚诐 谞讗诪谉] 讛讜讗, 讚讛讗 住诪讬讱 注诇讬讛 讘讬 讚讬谞讗 [砖讛专讬 住讜诪讱 注诇讬讜 讘讬转 讛讚讬谉] 讜诪讬谞讛 讗讜转讜 诇转驻拽讬讚 砖讬砖 讘讜 讗讞专讬讜转, 诇讻谉 诪砖讜诐 砖讘讜注讛 砖诪讟讬诇讬诐 注诇讬讜 诇讗 讗转讬 诇讗诪谞讜注讬 [讬讘讜讗 诇讛讬诪谞注] 诪诇拽讘诇 讗转 讛讗驻讜讟专讜驻住讜转.


 讜诇注讜诪转 讝讗转, 讗诐 诪讬谞讛讜 讗讘讬 讬转讜诪讬诐 鈥� 诇讗 讬砖讘注, 讜诪讚讜注? 鈥� 诪讬诇转讗 讘注诇诪讗 讛讜讗 讚注讘讚讬 诇讛讚讚讬 [讚讘专 砖诇 讟讜讘讛 讘诇讘讚 讛讜讗 砖注讜砖讬诐 讛讗谞砖讬诐 讝讛 诇讝讛], 讜讗讬 专诪讬转 注诇讬讛 [讜讗诐 转讟讬诇 注诇讬讜] 砖讘讜注讛 讗转讬 诇讗诪谞讜注讬 [讬讘讜讗 诇讛讬诪谞注] 诪诇拽讘诇 注诇讬讜 讗转 讛讗驻讜讟专讜驻住讜转. 讗诪专 专讘 讞谞谉 讘专 讗诪讬 讗诪专 砖诪讜讗诇: 讛诇讻转讗 [讛诇讻讛] 讻讗讘讗 砖讗讜诇.


转谞讬讗 [砖谞讜讬讛 讘专讬讬转讗], 专' 讗诇讬注讝专 讘谉 讬注拽讘 讗讜诪专: 讝讛 讜讝讛 讬砖讘注, 讻诇讜诪专, 讙诐 讗驻讜讟专讜驻讜住 砖诪讬谞讜讛讜 讘讬转 讚讬谉 讜讙诐 讝讛 砖诪讬谞讛讜 讛讗讘 讬砖讘注讜, 讜讛诇讻讛 讻讚讘专讬讜.


转谞讬 [砖谞讛] 专讘 转讞诇讬驻讗 讘专 诪注专讘讗 拽诪讬讛 [诇驻谞讬] 专' 讗讘讛讜: 讗驻讜讟专讜驻讜住 砖诪讬谞讛讜 讗讘讬 讬转讜诪讬诐 鈥� 讬砖讘注, 诪驻谞讬 砖讛讜讗 谞讜砖讗 砖讻专, 诪驻谞讬 砖转讜讱 讻讚讬 讛转注住拽讜转讜 讘谞讻住讬讛诐, 讬砖 诇讜 专讜讜讞 诪住讜讬讬诐. 讗诪专 诇讬讛 [诇讜]: 讗转 讗讬讬转转 拽讘讗 讜讻讬讬诇转 诇讬讛 [讗转讛 讛讘讗转 拽讘 砖诇 诪讬讚讛 讜诪讚讚转 讗讜转讜] 讻诪讛 讛专讜讜讬讞 讘讻讱? 讗诇讗 讗讬诪讗 [讗诪讜专]: 诪驻谞讬 砖讛讜讗 讻谞讜砖讗 砖讻专, 砖诪谉 讛住转诐 注讜砖讛 讝讗转 讘讙诇诇 讛谞讗讛 砖谞讛谞讛 诪讗讘讬讛诐 讘注讘专, 讜谞诪爪讗 砖讛讬讛 诇讜 砖讻专 注诇 讗驻讜讟专讜驻住讜转讜, 讜诇讻谉 爪专讬讱 诇讛讬砖讘注.


讛 诪砖谞讛 讛诪讟诪讗 讟讛专讜转 砖诇 讞讘讬专讜, 讜讛诪讚诪注, 砖诪注专讘 转专讜诪讛 讘讞讜诇讬谉 砖诇 讞讘讬专讜, 讜讛诪谞住讱 讬讬谉 砖诇 讞讘讬专讜 诇注讘讜讚讛 讝专讛, 讜讘讻诇 讗诇讛, 注诇 讬讚讬 诪注砖讬讜 讙专诐 谞讝拽 讻住驻讬 诇讞讘讬专讜, 讗诐 注砖讛 讝讗转 讘砖讜讙讙 鈥� 驻讟讜专 诪诇砖诇诐 讗转 诪讛 砖讛讝讬拽, 讜讗诐 注砖讛 讝讗转 讘诪讝讬讚 鈥� 讞讬讬讘 诇砖诇诐.


讜 讙诪专讗 讗讬转诪专 [谞讗诪专] 砖谞讞诇拽讜 讗诪讜专讗讬诐 讘驻讬专讜砖 "诪谞住讱" 讛讗诪讜专 讘诪砖谞转谞讜, 专讘 讗诪专: 诪谞住讱 诪诪砖, 讻诇讜诪专, 诇讜拽讞 诪谉 讛讬讬谉 讜诪谞住讱 诪诪谞讜 诇注讘讜讚讛 讝专讛, 讜砖诪讜讗诇 讗诪专: 讛讻讜讜谞讛 讛讬讗 诪注专讘, 讻诇讜诪专, 诪注专讘 讬讬谉 谞住讱 讘讬讬谉 讻砖专, 讜注诇 讬讚讬 讻讱 讗讜住专 讗转 讻诇 讛讬讬谉 讘讛谞讗讛.


 讜砖讜讗诇讬诐:  诪讗谉 讚讗诪专 [诪讬 砖讗讜诪专] 诪注专讘, 诪讗讬 讟注诪讗 [诪讛 讟注诐] 诇讗 讗诪专 诪谞住讱 诪诪砖? 讜诪砖讬讘讬诐: 讗诪专 [讬讻讜诇 讛讬讛 诇讜诪专] 诇讱: 诪谞住讱 拽诐 诇讬讛 讘讚专讘讛 诪讬谞讬讛 [注讜诪讚 诇讜 讘注讜谞砖 讙讚讜诇 诪诪谞讜], 砖讛专讬 讛讜讗 注讜讘讚 注讘讜讚讛 讝专讛, 砖讛讬讗 注讘讬专讛 砖讞讬讬讘讬诐 注诇讬讛 诪讬转讛, 讜诇讻谉 讗讬谞讜 谞注谞砖 讙诐 讘注讜谞砖 诪诪讜谉.


讜讗讬讚讱 [讜讛讗讞专], 专讘, 住讘讜专 讻讚讘专讬 专' 讬专诪讬讛, 砖讗诪专 专' 讬专诪讬讛: 讻讗砖专 讗讚诐 诪谞住讱 讬讬谉 砖诇 讞讘讬专讜, 诪砖注转 讛讙讘讛讛 砖讛讙讘讬讛 讗转 讛讬讬谉 讻讚讬 诇拽讞转 讗讜转讜 诇注爪诪讜 讛讜讗 讛讝诪谉 砖拽谞讛 讗讜转讜 诇讛讬讜转 讻谞讻住讬讜, 讜讛转讞讬讬讘 讗讝 讘注讜谞砖 讛诪诪讜谉, 讗讘诇 诪转讞讬讬讘 讘谞驻砖讜 诪砖讜诐 注讘讜讚讛 讝专讛 诇讗 讛讜讬 [讗讬谞谞讜] 注讚 砖注转 谞讬住讜讱 诪诪砖, 谞诪爪讗 砖转讞讬诇讛 讞诇 注诇讬讜 讻讘专 讞讬讜讘 诪诪讜谉, 讜讗讬谞讜 驻讜拽注 诪诪谞讜 讗讞专 讻讱 讻讗砖专 讛转讞讬讬讘 诪讬转讛.


 讜砖讜讗诇讬诐:  诇诪讗谉 讚讗诪专 [讜诇讚注转 诪讬 砖讗讜诪专] 诪谞住讱 诪诪砖, 诪讗讬 讟注诪讗 [诪讛 讟注诐] 诇讗 讗诪专 诪注专讘? 讜诪砖讬讘讬诐: 讗诪专 [讬讻讜诇 讛讬讛 诇讜诪专] 诇讱: 诪注专讘

